16 
tillade det, udsøge sig en stor Isflage, der rager godt op over 
Vandet, og fortøje i Læ af den. Jo højere den er over Vandet, 
desto større vil ogsaa dens Dybgaaende være. Som Følge 
deraf driver den ikke saa stærkt, som de lavere, mindre dyb¬ 
gaaende Flager, og der holder sig stadigt aabent Vand i Læ af 
den, saa at Skibet kan ligge fast, uden at generes af den om¬ 
liggende og forbidrivende Is. 
Det er imidlertid en Selvfølge, at man, selv om man er 
fortøjet et saadant Sted, alligevel maa være meget agtpaagivende 
og have et Øje paa hver Finger, ligesom man maa være klar 
til paa kort Varsel at kunne bruge sin Maskine, thi Strøm og 
andre Forhold kunne foraarsage, at man tiltrods for al Bereg¬ 
ning trues af Isen. 
Det var første Gang efter at vi havde forladt Kjøbenhavn, 
at der var Anledning til at røre Benene udenfor Skibet og den 
blev nu benyttet fuldt ud til at anstille Undersøgelse paa Isen, 
fotografere, jage o. s. v. 
Vi samlede Prøver af det Stof, som fandtes paa Overfladen 
af Isen. Der syntes efter en foreløbig Undersøgelse at være 
tre forskjellige Slags. Det første var fint Ler eller Mudder, og 
nogle Steder blev der sammen med dette fundet Muslingeskaller. 
De fundne Muslingeskaller viste sig efter Hjemkomsten 
ifølge Cand. Bays Meddelelse at være 
Astarte semisulcata og Lyonsia arenosa var. sibirica. 
Den første Art er circumpolair, medens den nævnte Varietet af 
Lyonsia bidtil kun er fundet i Cumberland Sund paa 66°N.Br. 
og 68°V.Lgd. samt paa fire Lokaliteter paa Sibiriens Kyst fra 
Hvide 0 til Cap Jakan. Da imidlertid den typiske Lyonsia er 
circumpolair, er der næppe nogen Tvivl om, at ogsaa Varieteten er 
det. Skallerne kunne derfor ikke tjene til nogen Vejledning med 
Hensyn til det Sted, hvor Isen er kommet fra. De fandtes alle 
i Mudder eller Lersamlingerne paa Isen. Leret laa fortrinsvis 
i Fordybninger i Isen, undertiden i saa store Samlinger, at det 
syntes at være opslemmet af Smeltevandet, som ved at løbe 
